
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή Προγράμματος «ΤΗΛΕΒΟΗΘΕΙΑ ΣΤΟ ΣΠΙ¬ 


ΤΙ». 1 

Χαρακτηρισμός ως τοπίου ιδιαιτέρου κάλλους του 
υγρότοπου Ντίπι-Λάρσου της νήσου Λέσβου (Ν. 

Λέσβου). 2 

Έγκριση του καταστατικού του Οργανισμού Πολιτιστι¬ 
κής και Τουριστικής Ανάπτυξης Ν. Πέλλας. 3 


ΑΠΟΦΑΣΕΙ Σ 

Αριθ. ΠΙγ/οικ. 4128 (1) 

Εφαρμογή Προγράμματος «ΤΗΛΕΒΟΗΘΕΙΑ ΣΤΟ ΣΠΙΤΙ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. Δ/τος 162/73 (ΦΕΚ 227/Λ/ 
24.9.1973) «Περί μέτρων προστασίας υπερηλίκων και 
χρονίως πασχόντων». 

2. Τις διατάξεις του Ν. 2646/98 (ΦΕΚ236/Α/20.10.1998) 
«Ανάπτυξη του Εθνικού Συστήματος Κοινωνικής Φροντί¬ 
δας και άλλες διατάξεις». 

3. Το άρθρο 22 παρ. 3 του Ν. 2362/95 (ΦΕΚ 247/Α/ 
27.11.1995) «Περί Δημοσίου Λογιστικού κ.λ.π.». 

4. Τις διατάξεις του άρθρου 27 του Ν. 2081/92 (ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όργα¬ 
να» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ38/Α/1997). 

5. Το άρθρο 136 του Ν. 2071/92 (ΦΕΚ 123/Α/15.7.1992) 
«Εκσυγχρονισμός και Οργάνωση Συστήματος Υγείας». 

6. Τις διατάξεις του Π. Δ/τος 95/2000 (ΦΕΚ 76/Α/ 

10.3.2000) «Οργανισμός του Υπουργείου Υγείας και Πρό¬ 
νοιας». 

7. Την αριθμ. Π4β/5814/97 (ΦΕΚ 917/Β/17.10.1997) Κοι¬ 
νή Υπουργική Απόφαση των Υπουργών Εσωτερικών, Δη¬ 


μόσιας Διοίκησης και Αποκέντρωσης, Οικονομικών και 
Υγείας και Πρόνοιας «Πρόγραμμα ΒΟΗΘΕΙΑ ΣΤΟ ΣΠΙΤΙ». 

8. Την αριθμ. ΔΙΔΚ/Φ1/ 2/11187/2000 (ΦΕΚ 630/Β/ 

12.5.2000) Κοινή Απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

9. Την αριθμ. 1039386/441/Α0006/2000 (ΦΕΚ 571/Β/ 

21.4.2000) Κοινή Απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

10. Την αριθμ. 2850/2000 (ΦΕΚ 565/Α/20.4.2000) Κοινή 
Απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Χριστίνα Σπυράκη και Δημή- 
τριο Θάνο». 

11. Το γεγονός ότι από την απόφαση αυτή προκαλείται 
δαπάνη ύψους εξήντα εκατομμυρίων (60.000.000) δραχ¬ 
μών κατ' έτος, που θα βαρύνει τις πιστώσεις του Φ. 220 
ΚΑΕ 5184 «Δαπάνες αντιμετώπισης αναγκών εφαρμογής 
νέων προγραμμάτων και δραστηριοτήτων (για κατανο¬ 
μή)» του προϋπολογισμού του Υπουργείου Υγείας και 
Πρόνοιας. Για το τρέχον έτος η δαπάνη ανέρχεται στο πο- 
σόντων δεκαπέντε εκατομμυρίων (15.000.000) δραχμών 
και θα καλυφθεί από τις πιστώσεις του ιδίου Φορέα και 
ΚΑΕ., αποφασίζουμε: 

Άρθρο 1 

1. Την εφαρμογή, σε συνεργασία με τον Οργανισμό Τη¬ 
λεπικοινωνιών της Ελλάδος Α.Ε., Προγράμματος «ΤΗΛΕ- 
ΒΟΗΘΕΙΑ ΣΤΟ ΣΠΙΤΙ», για ηλικιωμένα άτομα που εξυπη¬ 
ρετούνται μέσω του Προγράμματος «ΒΟΗΘΕΙΑ ΣΤΟ ΣΠΙ¬ 
ΤΙ», το οποίο υλοποιείται από Δήμους ανά τη χώρα, 
σύμφωνα με την αριθμ. Π4β/5814/97 (ΦΕΚ 917/Β/ 
17.10.1997) Κοινή Υπουργική Απόφαση των Υπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Υγείας και Πρόνοιας. 

2. Η υλοποίηση του Προγράμματος θα ξεκινήσει μετά 
την σύμβαση που θα συναφθεί μεταξύ του Υπουργείου 
Υγείας και Πρόνοιας και του Ο.Τ.Ε. 

Άρθρο 2 

1. Σκοπός του Προγράμματος είναι η άμεση επικοινωνία 
με το συγγενικό ή φιλικό τους περιβάλλον, καθώς και με 
συγκεκριμένες Υπηρεσίες άμεσης παρέμβασης, μοναχι- 

κά διαβιούντων μη αυτοεξυπηρετούμενων ηλικιωμένων 
ατόμων με: 

• νοητική ή κινητική αναπηρία 

• προβλήματα ψυχικής υγείας 

• προβλήματα υγείας 

• αδυναμία διατήρησης ορθής φαρμακευτικής αγω¬ 
γής- 

2. Κατά την πρώτη εφαρμογή του Προγράμματος θα 
εξυπηρετηθούν συνολικά 1.000 άτομα πανελλαδικά, από 
τα άτομα που εξυπηρετούνται μέσω του Προγράμματος 
«ΒΟΗΘΕΙΑ ΣΤΟ ΣΠΙΤΙ» (πέντε (5) άτομα του κάθε Προ¬ 
γράμματος και συνολικά όχι άνω των δέκα (10) ανά Δήμο). 

3. Η επιλογή των ατόμων τα οποία θα εξυπηρετηθούν 
από το Πρόγραμμα «ΤΗΛΕΒΟΗΘΕΙΑ ΣΤΟ ΣΠΙΤΙ» θα γίνει 
από τους Δήμους οι οποίοι υλοποιούν το Πρόγραμμα 
«ΒΟΗΘΕΙΑ ΣΤΟ ΣΠΙΤΙ», με την προϋπόθεση ότι στα πα¬ 
ραπάνω άτομα θα έχει χορηγηθεί βεβαίωση που θα εκδο- 
θεί από το Υπουργείο ή από Φορέα εξουσιοδοτούμενο 
από αυτό. 

Άρθρο 3 

Η εφαρμογή του Προγράμματος τελεί υπό την άμεση 
εποπτείατου Υπουργείου Υγείας και Πρόνοιας και ασκεί¬ 
ται από την αρμόδια Διεύθυνση Π ροστασίας Οικογένειας. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2000 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Κ. ΚΑΪΣΕΡΛΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 

-♦- 

Αριθ. ΔΠΑ/10349 (2) 

Χαρακτηρισμός ως τοπίου ιδιαιτέρου κάλλους του υγρό- 

τοπου Ντίπι-Λάρσου της νήσου Λέσβου (Ν. Λέσβου). 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

1.1. Του υπ’αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου»(ΦΕΚ 1/Α/86) και ειδικότερα το άρ¬ 
θρο 2 (παρ. 3, εδ. ζ, περ. γγ) αυτού 

1.2. Του άρθρου 4 του Ν. 1577/85, όπως αντικαταστά- 
θηκε από το άρθρο 3του Ν. 2831/2000 «Τροποποίηση των 
διατάξεων του Ν. 1577/85 «Γενικός Οικοδομικός Κανονι¬ 


σμός» και άλλες πολεοδομικές διατάξεις» (ΦΕΚ140/Α/13- 
6-00) καιειδικώτερατοτελευταίο εδάφιο, περιπ. βτηςπα- 
ραγ. 1 αυτού 

1.3. Του υπ’αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 10) αυτού 

1.4. Της ΥΑΔΔΟ/Φ. 101.22/4724/8-5-2000 «Τροποποίη¬ 
ση απόφασης μεταβίβασης αρμοδιοτήτων του Υπουργού 
Αιγαίου» (ΦΕΚ651/Β 722-5-2000) 

1.5. Το άρθρο 29Ατου Ν.1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν.2081/92, όπως αντικαταστάθηκε με 
την παρ.2α του αρθρ.1 του Ν.2469/97. 

2. Την από 3-10-2000 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου. 

3. Την ανάγκη προστασίας του φυσικού και αισθητικού 
περιβάλλοντος του υγρότοπου Ντίπι-Λάρσου 

4. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζουμε ως τοπίο ιδιαιτέρου φυσικού κάλ¬ 
λους τον υγρότοπο Ντίπι-Λάρσου της νήσου Λέσβου (Ν. 
Λέσβου) όπως σημειώνεται στο τοπογραφικό διάγραμμα 
σε κλίμακα 1 : 10000 που θεωρήθηκε με την 10349/2000 
πράξη μας και που συνοπτικό του αντίτυπο δημοσιεύεται 
με την παρούσα απόφαση, με στόχο την προστασία και 
διατήρηση του ευαίσθητου οικοσυστήματος και της φυ¬ 
σικής ομορφιάς του τοπίου. 

2. Στην παραπάνω περιοχή δεν επιτρέπονται ανθρωπο- 
γενείς δραστηριότητες που θα είχαν καταστρεπτικές συ¬ 
νέπειες στο ευαίσθητο οικοσύστημα και την φυσική ομορ¬ 
φιά του τοπίου (ιδίως αποστραγγιστικά έργα, επιχωματώ¬ 
σεις, μπαζώματα, εξορυκτικές δραστηριότητες, 
αμμοληψία, οικοδομικές και γενικά κατασκευαστικές 
δραστηριότητες, αμμοληψία, Θήρα, βοσκή κλπ., προσέγ¬ 
γιση αλιευτικών σκαφών παντός τύπου, καθώς και κάθε 
άλλη δραστηριότητα από τις όμορες ζώνες που θα είχε 
επιβλαβείς επιπτώσεις στην περιοχή ιδιαιτέρου φυσικού 
κάλλους (όπως χημική λίπανση κ.ά.) 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Οκτωβρίου 2000 

Ο ΥΠΟΥΡΓΟΣ 

ΝIΚΟΣ ΣΗΦΟΥΝΑΚΗΣ 

Αριθ. 648 (3) 

Έγκριση του καταστατικού του Οργανισμού Πολιτιστι¬ 
κής και Τουριστικής Ανάπτυξης Ν. Πέλλας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΛΛΑΣ: 

Έχοντας υπόψη: 

1. Τις διατάξεις του άρθρου 74 παρ. 2 του Π.Δ. 30/1996 
«Κώδικας Νομαρχιακής Αυτοδιοίκησης» (ΦΕΚ 
21/2.2.1996 τεύχος Α') 

2. Τις διατάξεις των άρθρων 6,7,9,10,11,12,13,16,17, 
18 και 19 του Π.Δ. 198/1996 (ΦΕΚ 159/12-7-96 Τεύχος Α') 

3. Τις διατάξεις του άρθρου 14 παρ. 6, 7, 8 και 9 και τις 
διατάξειςτου άρθρου 21 παρ.2,3 και4του Ν. 2218/94 σε 
συνδυασμό με τις διατάξεις του άρθρου 2 παρ. 2 του Ν. 
2240/94 

4. Τις διατάξειςτου άρθρου 13 παρ. 27του Ν. 2307/95 

5. Τις διατάξεις του άρθρου 23 παρ. 1 και 29Α του Ν. 
1558/85 σε συνδυασμό με τις διατάξεις του Π.Δ. 373/95 
και το Π.Δ. 198/96 «σύσταση και λειτουργία ιδρυμάτων 
και νομικών προσώπων δημοσίου δικαίου από τις Νομαρ¬ 
χιακές Αυτοδιοικήσεις και τα Νομαρχιακά Διαμερίσματα» 
αποφασίζει: 

Αριθμός απόφασης 44. 

Εγκρίνει ψηφίζει το Καταστατικό του Οργανισμού Πολι¬ 
τιστικής και Τουριστικής Ανάπτυξης Ν. Πέλλας όπως αυ¬ 
τό κατατέθηκε από την εισηγήτρια στο Ν.Σ. και έχει ως 
ακολούθως: 

ΚΕΦΑΛΑΙΟ Α 
ΓΕΝΙΚΑ 

Άρθρο 1 

Σύσταση - Επωνυμία 

1. Συνιστάται Νομικό Πρόσωπο Δημοσίου Δικαίου με 
την επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ & ΤΟΥΡΙΣΤΙ¬ 
ΚΗΣ ΑΝΑΠΤΥΞΕΩΣ ΠΕΛΛΑΣ» και σε συντομία Ο.Π.Τ.Α.Π. 

2. Ο Ο.Π.Τ.Α.Π. λειτουργεί χάρη του δημοσίου συμφέ¬ 
ροντος, διεπόμενος από τους κανόνες της ιδιωτικής Οι¬ 
κονομίας υποκείμενος στις διατάξεις περί Νομαρχιακής 
Αυτοδιοικήσεως, εκτός εάν ορίζεται αλλιώς στην παρού¬ 
σα συστατική απόφαση και τελεί υπό τον έλεγχο και την 
εποπτεία της Νομαρχιακής Αυτοδιοικήσεως Πέλλας, 
ασκούμενη από τον Νομάρχη Πέλλας ή τον υπ’ αυτού ορι¬ 
ζόμενο ως αναπληρωτή του Νομαρχιακό Σύμβουλο, και η 
οποία παρέχει στον Οργανισμό τα μέσα και την πλήρη συ¬ 
μπαράσταση για την επιτυχία του σκοπού του. 

Άρθρο 2 

Περιοχή αρμοδιότητας - Έδρα 

1. Περιοχή αρμοδιότητας του Ο.Π.Τ.Α.Π. είναι τα διοι¬ 
κητικά όρια του Νομού Πέλλας. 

2. Ο Ο.Π.Τ.Α.Π. εδρεύει στην πόλη την Έδεσσας. Διατη¬ 
ρεί γραφείο και υπηρεσίες στην πόλη της Έδεσσας και μπο¬ 
ρεί να αποφασίσει τη δη μιου ργία γραφείου και σε άλλες πό¬ 
λεις του Νομού ή και εκτός του Νομού εφόσον τούτο απαι¬ 
τείται για την καλύτερη εκπλήρωση του σκοπού του. 

Άρθρο 3 
Σκοπός 

Σκοπός του Οργανισμού είναι: 

α) η εκπόνηση των πόσης φύσεων προγραμμάτων πολι¬ 
τιστικής καιτουριστικήςανάπτυξηςτηςπεριοχήςτου Νο¬ 
μού Πέλλας, η έκδοση βιβλίων και κάθε είδους εντύπων 
καιλοιπού υλικού σχετικού με την ιστορία της Πέλλας, τον 


πολιτισμό, τοντουρισμό καιτου έργου των επιφανών προ¬ 
σώπων της, η μελέτη, η χρηματοδότηση, η εκτέλεση, η 
λειτουργία και η αξιοποίηση έργων κοινωφελών που θα 
συμβάλουν στην ανάδειξη, την έρευνα και την προβολή 
της πολιτιστικής κληρονομιάς και του πολιτιστικού και 
τουριστικού περιβάλλοντος της Πέλλας, σε στενή συνερ¬ 
γασία με την κρατική Αρχαιολογική Υπηρεσία και τις υπη¬ 
ρεσίες του Υπουργείου Ανάπτυξης καιτου Ελληνικού Ορ¬ 
γανισμού Τουρισμού. 

β) η ανάληψη επιχειρηματικών δραστηριοτήτων κοινω¬ 
φελούς χαρακτήρα στους τομείς του πολιτισμού και του 
τουρισμού. 

γ) η διοργάνωση θεατρικών παραστάσεων κινηματο¬ 
γραφικών προβολών και άλλων καλλιτεχνικών εκδηλώσε¬ 
ων, καθώς και μορφωτικών σεμιναρίων και διαλέξεων. 

δ) η εξεύρεση και διαφύλαξη λαογραφικού υλικού της 
περιοχής, η δημιουργία τοπικού ιστορικού αρχείου, κα¬ 
θώς και η διοργάνωση εκδηλώσεων σχετικά με τα θέματα 
αυτά σε όλο το νομό. 

ε) η μέριμνα για τη δημιουργία και λειτουργία ανοικτού 
και ελεύθερου πανεπιστημίου. 

στ) η έρευνα και η προώθηση με δημόσιες ανοικτές συ¬ 
ζητήσεις των προβλημάτων της καθημερινής ζωής των 
κατοίκων του νομού, καθώς και η ανάπτυξη και η προβο¬ 
λή της καλλιτεχνικής δημιουργίας του νομού. 

ζ) ο συντονισμός της δράσεως και η ενίσχυση των πρω¬ 
τοβάθμιων οργανισμών τοπικής αυτοδιοικήσεως καθώς 
και των πολιτιστικών συλλόγων τους για διοργάνωση πο¬ 
λιτιστικών, πνευματικών, καλλιτεχνικών και άλλων συνα¬ 
φών εκδηλώσεων ή τη συμμετοχή του σε αυτές. 

η) η συνεργασία με τα πολιτιστικά σωματεία του νομού 
και η παροχή ηθικής και οικονομικής υποστήριξης (όταν 
αυτό είναι εφικτό) ανάλογα με τις δραστηριότητεςτου κα- 
θενός 

θ) ο συντονισμός των πολιτιστικών εκδηλώσεων που θα 
γίνονται στο νομό από τον Πολιτιστικό Οργανισμό της Ν.Α. 

ΚΕΦΑΛΑΙΟ Β 
ΠΕΡΙΟΥΣΙΑΚΑ 
Άρθρο 4 

Περιουσιακό Κεφάλαιο 

Περιουσιακό κεφάλαιο για τη σύσταση και την έναρξη 
λειτουργίας του Ο.Π.Τ.Α.Π. ορίζεται στο ποσό των 
20.000.000 δραχμών. 

Το ανωτέρω ποσόν θα διατεθεί από τη Νομαρχιακή Αυ¬ 
τοδιοίκηση Πέλλας και θα εκταμιευθεί εντός ενός μηνός 
από τον διορισμό του πρώτου Διοικητικού Συμβουλίου. 

Άρθρο 5 

Πόροι του οργανισμού 

Τα έσοδα του Ο.Π.Τ.Α.Π. προέρχονται από τους ακό¬ 
λουθους πόρους: 

α) από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσεις της Νομαρχιακής Αυτοδιοίκη¬ 
σης Πέλλας 

β) από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς 
γ) από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων 

δ) από δωρεές, χορηγίες, κληρονομιές ή κληροδοσίες 
ή από κάθε είδους εισφορές 
ε) από προσόδους έκτης εκμεταλλεύσεως έργων ή κοι- 

νωφελών επιχειρήσεων ή εκ της διαθέσεως εκδιδομένων 
περιοδικών, βιβλίων και άλλων εκδόσεων 
στ) από δάνεια συναπτόμενα με πιστωτικά ιδρύματα 
του εσωτερικού ή του εξωτερικού 
ζ) από προσόδους από την δική του περιουσία 
η) από κάθε άλλη νόμιμη αιτία 

θ) από εισπράξεις εισιτηρίων, το αντίτιμο προγραμμά¬ 
των και των υπηρεσιών που παρέχει 

Άρθρο 6 

Οικονομική διοίκηση και διαχείριση - περιουσία 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν την οικονομική διοίκηση(άρθρο 24 
παρ. 1,2,3 και 10 Ν. 2218/94), το οικονομικό έτος, τον προ¬ 
ϋπολογισμό (άρθρο 23παρ.1,2,3,4,5 και 6 Ν2218/94), και 
απολογισμό(23παρ.7 και8 Ν. 2218/94) και τον έλεγχο αυ¬ 
τών, την ταμιακή υπηρεσία, τη διαχείριση, τα δάνεια(άρ- 
θρο 25 Ν. 2218/94 καιτηνπεριουσία(άρθρο 26 Ν2218/94) 
εφαρμόζονται και τον παρόντα Οργανισμό. 

Άρθρο 7 

Μελέτες, έργα, προμήθειες 

Ο Οργανισμός καταρτίζει κάθε είδους μελέτες, εκτελεί 
έργα και πραγματοποιεί τις κάθε είδους προμήθειες του, 
σύμφωνα με τις διατάξεις που ισχύουν κάθε φορά για την 
κατάρτιση μελετών, την εκτέλεση έργων και την προμή¬ 
θεια πραγμάτων από τις Νομαρχιακές Αυτοδιοικήσεις. 
Ειδικότερα: 

1. Τα έργα, η συντήρηση και η λειτουργία αυτών, καθώς 
και οι προμήθειες, εκτελούνται από τον Οργανισμό. Η σύ¬ 
νταξη, θεώρηση και έγκριση των μελετών, η εκτέλεση των 
έργων και η διενέργεια των προμηθειών διέπονται από τις 
αντίστοιχες για κάθε θέμα διατάξεις που ισχύουν για τις 
Νομαρχιακές Αυτοδιοικήσεις, αναλόγως εφαρμοζόμενες 

2. Ειδικώς για την εφαρμογή των διατάξεων του ν. 
1418/1984 "Δημόσια έργα και ρυθμίσεις συναφών θεμά¬ 
των”, όπως έχει μεταγενέστερα τροποποιηθεί, και των 
εκτελεστικών αυτού Διαταγμάτων ορίζονται τα ακόλουθα: 

α) κύριος του έργου, είναι ο Οργανισμός και το Διοικη¬ 
τικό του Συμβούλιο αποφασίζει επί των περιπτώσεων κα¬ 
τά τις οποίες προβλέπεται αρμοδιότητα του κυρίου του 
έργου 

β) διευθύνουσα για τα έργα υπηρεσία, ορίζεται η Τεχνι¬ 
κή Υπηρεσία του Οργανισμού και εφόσον δεν έχει συστα- 
θεί τέτοια, η Διεύθυνση Τεχνικών Υπηρεσιών της Νομαρ¬ 
χιακής Αυτοδιοίκησης Πέλλας 
γ) προϊσταμένη αρχή είναι ο Γεν. Διευθυντής του Οργα¬ 
νισμού και εφόσον δεν έχει διορισθεί τέτοιος, ο Νομάρ¬ 
χης Πέλλας 

δ) ως επιβλέποντες, ορίζονται τεχνικοί υπάλληλοι του 
Οργανισμού και εφόσον δεν υπηρετούν τέτοιοι, υπάλλη¬ 
λοι της Διευθύνσεως Τεχνικών Υπηρεσιών της Νομαρχια¬ 
κής Αυτοδιοίκησης Πέλλας, οριζόμενοι με απόφαση του 
Νομάρχη, ή ιδιώτες στους οποίους ανατίθενται με σύμ¬ 
βαση ή επίβλεψη συγκεκριμένου έργου 
ε) αρμόδιο Τεχνικό Συμβούλιο, είναι το Συμβούλιο Δη¬ 
μοσίων Έργων της Νομαρχιακής Αυτοδιοίκησης Πέλλας 
στ) επί αιτήσεων θεραπείας κατά τις κείμενες διατάξεις, 
για διαφορές που ανακύπτουν κατά την εκτέλεση των έρ¬ 
γων του οργανισμού, αποφαίνεται το Διοικητικό Συμβού¬ 
λιο 

ζ) οι διακηρύξεις διεθνών δημοσίων διαγωνισμών για 
την εκτέλεση έργων του Οργανισμού εγκρίνονται είτε 


από το Διοικητικό του Συμβούλιο, είτε από το Νομάρχη 
Πέλλας 

η) καθήκοντα Συμβούλου, σύμφωνα με τις διατάξεις 
του ν. 716/1978 ή του ν. 1418/1984 για συγκεκριμένες με¬ 
λέτες ή έργα εξαιρετικής σπουδαιότητας, αρμοδιότητας 
του Οργανισμού, μπορούν να ανατίθενται με απόφαση 
του Δ.Σ., εγκρινόμενη από το Νομάρχη Πέλλας 

θ) κατά τα λοιπά επί μελετών, έργων και προμηθειών 
του Οργανισμού, εφαρμόζονται κατ' αναλογία οι διατά¬ 
ξεις που ρυθμίζουν αντίστοιχα θέματα για τις Νομαρχια¬ 
κές Αυτοδιοικήσεις. 

Άρθρο 8 

Προσωπικό - Οργάνωση 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν στον οργανισμό εσωτερικής υπη¬ 
ρεσίας, στον εσωτερικό κανονισμό λειτουργίας καθώς 
και στους λοιπούς κανονισμούς αυτών εφαρμόζονται 
αναλόγως και στον παρόντα Οργανισμό. 

Άρθρο 9 
Κατάργηση 

Ο Οργανισμός καταργείται με τον ίδιο τρόπο που συνι- 
στάται και η περιουσία του περιέρχεται στην Νομαρχιακή 
Αυτοδιοίκηση που τον έχει συστήσει. 

ΚΕΦΑΛΑΙΟ Γ 

ΟΡΓΑΝΑ ΔΙΟΙΚΗΣΕΩΣ 

Άρθρο 10 

Διοικητικό Συμβούλιο 

1. Ο Οργανισμός διοικείται από επταμελές Διοικητικό 
Συμβούλιο το οποίο αποτελείται από το Νομάρχη Πέλλας 
ως πρόεδρο ή τον υπ’αυτού οριζόμενο αναπληρωτή του, 
τρεις Νομαρχιακούς Συμβούλους εκ των οποίων ο ένας 
προέρχεται από την αντιπολίτευση, έναν υπηρεσιακό πα¬ 
ράγοντα και δύο πολίτες του Νομού. 

Άρθρο 11 

Εκλογή και θητεία μελών Διοικητικού Συμβουλίου 
Αναπλήρωση - Αντικατάσταση 

1. Τα μέλη του Διοικητικού Συμβουλίου του οργανισμού 
εκλέγονται από το Νομαρχιακό Συμβούλιο μέσα σ’ ένα 
μήνα από την εγκατάσταση των αρχών της Νομαρχιακής 
Αυτοδιοίκηση, για όλη τη νομαρχιακή περίοδο και η θη¬ 
τεία τους λήγει, σε κάθε περίπτωση, με την εγκατάσταση 
των νέων μελών. 

2. Αν ύστερα από δύο διαδοχικές ψηφοφορίες κανέ¬ 
νας δεν συγκεντρώνει την απόλυτη πλειοψηφίατου συ¬ 
νόλου των μελών του, γίνεται τρίτη ψηφοφορία, κατά 
την οποία εκλέγεται όποιος συγκεντρώνει την απόλυτη 
πλειοψηφία των παρόντων (σχετική πλειοψηφία). Αν 
στην τρίτη ψηφοφορία δύο ή περισσότεροι λάβουν ίσο 
αριθμό ψήφων, ο προεδρεύων ενεργεί ανάμεσα τους 
κλήρωση. 

3. Αν δεν επιτευχθεί εκλογή όλων των μελών για οποιο- 
δήποτε λόγο, ή αν η συνεδρίαση ματαιωθεί η διαδικασία 
επαναλαμβάνεται σε πέντε μέρες και εφαρμόζονται όσο 
αναγράφονται στην προηγούμενη παράγραφο. 

4. Οι διατάξεις της παραγράφου 4 του άρθρου 14 του 
Ν.2218/1994 εφαρμόζονται αναλόγως και στην ανωτέρω 
εκλογή. 

5. Πριν από την εγκατάσταση τους τα μέλη του Διοικη¬ 
τικού Συμβουλίου δίνουν εμπρός στο Νομάρχη τον όρκο 

που δίνουν τα μέλη του Νομαρχιακού Συμβουλίου και συ- 
ντάσσεται σχετικό πρακτικό ορκωμοσίας. 

6. Οι θέσεις των μελώντου Διοικητικού Συμβουλίου που 
μένουν κενές κατά τη διάρκεια της νομαρχιακής περιό¬ 
δου, καλύπτονται με μέλη που εκλέγονται από το Νομαρ¬ 
χιακό Συμβούλιο μέσα σε δέκα μέρες, αφότου η θέση 
έμεινε κενή. 

7. Τα μέλη του Διοικητικού Συμβουλίου μπορεί να αντι- 
κατασταθούν κατά τη διάρκεια της θητείας τους, για απο- 
χρώντα λόγο, σχετικό με τη λειτουργία του Οργανισμού 
ύστερα από απόφαση του Νομαρχιακού Συμβουλίου που 
λαμβάνεται με πλειοψηφία των τριών τετάρτων (3/4) του 
συνόλου των μελώντου. 

8. Στον Πρόεδρο, αντιπρόεδρο και τα μέλη του Δ.Σ. κα¬ 
ταβάλλεται αποζημίωση για τη συμμετοχή τους στις συ¬ 
νεδριάσεις του Δ.Σ. Το ποσό της αποζημίωσης για κάθε 
συνεδρίαση είναι ίσο το ποσό της αντίστοιχης αποζημίω¬ 
σης του προέδρου και των μελώντου Νομαρχιακού Συμ¬ 
βουλίου. Με απόφαση του Νομαρχιακού Συμβουλίου κα¬ 
θορίζεται ο αριθμός των συνεδριάσεων κατά μήνα και οι 
οποίες σε κάθε περίπτωση δεν μπορούν να υπερβαίνουν 
τις τέσσερις (4). Στον Πρόεδρο, αντιπρόεδρο και τα μέλη 
του Δ.Σ. καταβάλλονται για τις εκτός έδρας μετακινήσεις 
(αντίτιμο εισιτηρίου ή χιλιομετρική αποζημίωση) τα οποία 
καθορίζονται με απόφαση του Ν.Σ. 

Άρθρο 12 

Πρόεδρος - Αντιπρόεδρος Διοικητικού Συμβουλίου 

Μετά την εκλογή όλων των μελώντου Διοικητικού Συμ¬ 
βουλίου, το Νομαρχιακό Συμβούλιο ορίζει ένα από τα 
εκλεγέντα μέλη ως πρόεδρο και ένα ως αντιπρόεδρο του 
Διοικητικού Συμβουλίου, το Δε Δ.Σ. ορίζει ένα των μελών 
του ως Γ ενικό Γ ραμματέα και ένα έκτων μελών του ως Τ α- 
μία. 

Ο πρόεδρος του Διοικητικού Συμβουλίου είναι και πρό¬ 
εδρος του Οργανισμού. Ο αντιπρόεδρος αναπληρώνει 
τον πρόεδρο ελλείποντα, απόνταή κωλυόμενο. 

Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Ο.Π.Τ.Α.Π. εκτός από 
εκείνα για τα οποία αρμόδια είναι η Εκτελεστική Επιτρο¬ 
πή. Ειδικότερα το Διοικητικό Συμβούλιο: 

α) επιμελείται των υποθέσεων και των συμφερόντων 
του Οργανισμού 

β) καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων, 

γ) ψηφίζει ένα μήνα τουλάχιστον προ της έναρξης εκά- 
στου οικονομικού έτους τον ετήσιο προϋπολογισμό εσό¬ 
δων και εξόδωντου Οργανισμού. Επίσης ψηφίζει κατά τη 
διάρκεια του οικονομικού έτους, τις αναγκαίες αναμορ¬ 
φώσεις και τροποποιήσεις του προϋπολογισμού. Ο πρώ¬ 
τος προϋπολογισμός του Οργανισμού θα αφορά το διά¬ 
στημα απάτης έναρξης της λειτου ργίας του μέχρι της λή¬ 
ξης του επόμενου έτους 

δ) αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοίκησης καθώς και για την ανάληψη 
οποιασδήποτε υποχρεώσεως από τον Οργανισμό, εγκρί¬ 
νει δε τις αντίστοιχες αναγκαίες δαπάνες 

ε) αποφασίζει για κάθε αγορά, εκποίηση, μίσθωση ή εκ- 


μίσθωση ακινήτων ή κινητών του Οργανισμού, για την 
άσκηση αγωγών ή ενδίκων μέσων, την παραίτηση από 
ασκηθείσες αγωγές ή ένδικα μέσα καθώς και περί δικα¬ 
στικών ή εξώδικων συμβιβασμών 
στ) υποβάλλει το αργότερο εντός τριών μηνών από της 
λήξης του οικονομικού έτους στο Νομαρχιακό Συμβού¬ 
λιο, τις ετήσιες εκθέσεις της οικονομικής καταστάσεως 
του Οργανισμού (απολογισμό εσόδων - εξόδων, ισολογι¬ 
σμό και κατάσταση ρευστότητας) 
ζ) αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοικήσεως ή επιχειρήσεων κοινής ωφέλειας 
στη δαπάνη κατασκευής έργων και λοιπών εγκαταστάσε¬ 
ων, που πρόκειται να κατασκευάσει ο Οργανισμός και κα¬ 
θορίζει τους όρους συμμετοχής στην αντίστοιχη δαπάνη 
και κάθε σχετική λεπτομέρεια 
η) εισηγείται στο Νομαρχιακό Συμβούλιο, το οποίο είναι 
αρμόδιο να αποφασίσει σύμφωνα με το άρθρο 82 του 
Π.Δ. 30/1996 επί της συμμετοχής των ωφελουμένων στις 
δαπάνες κατασκευής, συντηρήσεως, λειτουργίας και δι- 
οικήσεως των έργων καθώς και επί του ύψους των επι- 
βαλλομένων εισφορών 

θ) συντάσσει καιτροποποιείτον Κανονισμό Εσωτερικής 
Λειτουργίας των υπηρεσιώντου Οργανισμού, και αποφα¬ 
σίζει για την πλήρωση των κενών οργανικών θέσεων του 
προσωπικού, το οποίο και προσλαμβάνεται, με απόφαση 
του Νομάρχη, εξ εκείνων που έχουν τα κατά περίπτωση 
απαιτούμενα προσόντα και κατά την εκάστοτε οριζόμενη 
ν διαδικασία 

ι) αποφασίζει επί κάθε εισηγήσεως του Γ ενικού Διευθυ- 
ντού ή οποιουδήποτε μέλουςτου Διοικητικού Συμβουλίου. 

ια) εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του Π.Δ. 30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπράγματων δικαιω¬ 
μάτων επ’ αυτών για την εκτέλεση έργων η κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού 
Ιβ) για κάθε αρμοδιότητα μη προβλεπόμενη στον παρό¬ 
ντα Οργανισμό, ισχύει η διάταξη του άρθρου 9 παρ. 1 του 
Π.Δ. 198/1996. 

2. Ο πρόεδρος του Διοικητικού Συμβουλίου του Οργα¬ 
νισμού 

α) εκπροσωπεί τον Οργανισμό σε όλες τις σχέσεις του 
μετά τρίτων καθώς και ενώπιον των Δικαστηρίων και κάθε 
αρχής και δίδει τους επιβαλλόμενους σε αυτόν όρκους. 

β) δύναται σε περίπτωση κινδύνου από την αναβολή και 
χωρίς προηγούμενη απόφαση του Δ.Σ. να εγείρει και ανα¬ 
κρούει αγωγές, να ασκεί ένδικα μέσα, να διορίζει πληρε¬ 
ξούσιους και να προβαίνει σε κάθε δικαστική ή εξώδικη 
πράξη για την προστασία των συμφερόντων του Οργανι¬ 
σμού. Οι πράξεις του υποβάλλονται για έγκριση στο Διοι¬ 
κητικό Συμβούλιο κατά την αμέσως επόμενη συνεδρίαση 
του. 

γ) υπογράφει τις συμβάσεις του Οργανισμού, 
δ) προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου 

ε) ο Πρόεδρος μπορεί με απόφαση του να μεταβιβάζει 
ορισμένες αρμοδιότητες του σε μέλος της εκτελεστικής 
επιτροπής ή στο γενικό Δ/ντη, που τυχόν προβλέπεται 
από τον Οργανισμό του Ο.Π.Τ.Α.Π. ή σε άλλο στέλεχος 
του προσωπικού του Οργανισμού. 

3. Το Δ.Σ. δύναται με απόφαση του να εξουσιοδοτεί τον 
Πρόεδρο ή άλλο μέλος του, ή τον Γενικό Διευθυντή για 
την άσκηση των αρμοδιοτήτων του, πλην των αναφερό- 
μενων στις περιπτώσεις β’ και γ’ της παρ. 1 του παρόντος 
άρθρου. 

4. ΟΑντιπρόεδροςτουΔ.Σ. αναπληρείτον Πρόεδρο κω¬ 
λυόμενο ή απάντα, σε όλες τις αρμοδιότητες του. Ο Γενι¬ 
κός Γραμματέας έχει την ευθύνη τηρήσεως των βιβλίων, 
και διεξάγει την αλληλογραφία του Οργανισμού, προσυ- 
πογράφων με τον Πρόεδρο όλα τα έγγραφα του. 

5. Ο Ταμίας έχει την ευθύνη της οικονομικής διαχείρι¬ 
σης του Οργανισμού, υποχρεούμενος να καταθέτει σε 
έντοκο λογαριασμό αναγνωρισμένης Τράπεζας που επι¬ 
λέγεται με απόφαση του Δ.Σ. κάθε χρηματικό ποσό του 
Οργανισμού και να κινεί τους αντίστοιχους λογαρια¬ 
σμούς καταθέσεων με επιταγές υπογραφόμενες από τον 
ίδιο και ένα ακόμη μέλος του Δ.Σ. Επίσης ο Ταμίας ευθύ- 
νεταιγιατην απογραφή κάθε περιουσιακού στοιχείουτου 
Οργανισμού καιτηνκαταχώρησητου στα τηρούμενα σχε¬ 
τικά βιβλία. Εκδίδει τα εντάλματα για κάθε πραγματοποι¬ 
ούμενη είσπραξη και για κάθε πληρωμή του Οργανισμού, 
τα οποία υπογράφονται από τον ίδιο και από τον Πρόεδρο 
του Δ.Σ. 

Άρθρο 14 

Λειτουργία του Διοικητικού Συμβουλίου 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της συ- 
νεδριάσεως. Σε κατεπείγουσες περιπτώσεις κατά την κρί¬ 
ση του Προέδρου, η πρόσκληση στην οποία γίνεται μνεία 
του κατεπείγοντος, μπορεί να επιδίδεται και προ έξι (6) 
ωρών από τη συνεδρίαση. 

2. Στις συνεδριάσεις του Δ.Σ. μετέχει χωρίς ψήφο ο Γε¬ 
νικός Διευθυντής του Οργανισμού, περί του οποίου του 
οποίου το άρθρο 18 του παρόντος Οργανισμού εισηγού- 
μενος τα προ συζήτηση θέματα. 

3. Χρέη ειδικού γραμματέα του Δ.Σ. εκτελεί υπάλληλος 
του Οργανισμού, ή σε περίπτωση ελλείψεως αυτού υπάλ¬ 
ληλος της Νομαρχιακής Αυτοδιοίκησης Πέλλας, απο¬ 
σπασμένος με απόφαση του Νομάρχη στον Οργανισμό. 

4. Η θητεία του Διοικητικού Συμβουλίου είναι τετραε¬ 

τής. Γιατο πρώτο Διοικητικό Συμβούλιο η θητεία θα αρχί¬ 
σει από την ημέρα διορισμού του και θα λήξει στις 31 Δε¬ 
κεμβρίου.Το νέο μέλος που διορίζεται σε αντικατά¬ 

σταση παραιτηθέντος, εκπεσόντος, θανόντος μέλους, 
διανύει τον υπόλοιπο χρόνο της θητείας του Δ.Σ. 

5. Οι συνεδριάσεις του Δ.Σ. δεν είναι δημόσιες, αλλά ο 
Πρόεδρος μπορεί να καλεί και να παρίστανται σε αυτές 
πρόσωπα στα οποία αφορά το συζητούμενο θέμα ή δυ- 
νάμενα να διατυπώσουν γνώμη ή να δώσουν αναγκαίες 
πληροφορίες. 

6. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. Οι αποφάσεις του, οι 
οποίες πρέπει να είναι αιτιολογημένες , λαμβάνονται κα¬ 
τά πλειοψηφία τω παρόντων μελών και σε περίπτωση ισο- 
ψηφίας επικρατεί η ψήφος του Προέδρου. Εάν υπάρχουν 
περισσότερες από δύο γνώμες, οι ακολουθούντες την 
ασθενέστερη οφείλουν να προσχωρήσουν σε μια από τις 
επικρατέστερες. Οι αποφάσεις του Συμβουλίου καταχω- 
ρούνται στα πρακτικά τα οποία υπογράφονται από τον 
Πρόεδρο και το Γενικό Γραμματέα. Στα πρακτικά ανα¬ 


γράφονται τα ονόματα των παρόντων κατά τις συνεδριά¬ 
σεις μελών, γίνεται μνεία για την απουσία ή το κώλυμα μέ¬ 
λους, καταχωρίζονται δε και οι γνώμες των μειοψηφού- 
ντων μελών. 

7. Για τις αποφάσεις του Δ.Σ. που αφορούν τον προϋ¬ 
πολογισμό , τον απολογισμό, τον Οργανισμό εσωτερικής 
υπηρεσίας, τον εσωτερικό κανονισμό λειτουργίας, την εκ¬ 
ποίηση ή ανταλλαγή ακινήτων ή την επιβάρυνσή τους με 
εμπράγματα δικαιώματα, τη αποδοχή κληρονομιών και 
δωρεών που περιέχουν όρο ή κληροδοσιών, την συνομο- 
λόγηση δανείων καθώς και τους λοιπούς κανονισμούς 
λειτουργίας των ιδρυμάτων, απαιτείται και γνώμη του νο¬ 
μαρχιακού συμβουλίου. 

Γ ια κάθε θέμα, καθ’ όσον αφορά στη λειτουργία του Δι¬ 
οικητικού Συμβουλίου, μη προβλεπόμενο στον παρόντα 
Οργανισμό, ισχύουν οι διατάξεις του άρθρου 10 του Π.Δ. 
198/1996. 

8. Το Διοικητικό Συμβούλιο με ευθύνη του Γενικού 
Γραμματέα τηρεί τα ακόλουθα βιβλία: 

α) βιβλίο πρωτοκόλλου εισερχομένων και εξερχόμενων 
εγγράφων 

β) βιβλίο διεκπεραιώσεως των παραδιδομένων με από¬ 
δειξη εγγράφων 

γ) βιβλίο πρακτικών των συνεδριάσεων του Διοικητικού 
Συμβουλίου 

δ) βιβλίο πρακτικών των συνεδριάσεων της Αντιπροσω¬ 
πευτικής Συνέλευσης 

ε) βιβλίο Ταμείου στο οποίο καταχωρούνται κατά χρο¬ 
νολογική σειρά οι εισπράξεις και οι πληρωμές των δαπα¬ 
νών του Οργανισμού, κατά τον αντίστοιχο κωδικό αριθμό 
του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Γ ενικό Γ ραμματέα, θεωρούνται δε 
από τον Πρόεδρο στο τελευταίο τους φύλλο. 

Άρθρο 15 

Εκτελεστική Επιτροπή - Αρμοδιότητες - Λειτουργία 

1. Στον Οργανισμό λειτουργεί τριμελής Εκτελεστική 
Επιτροπή, η οποία αποτελείται από τον πρόεδρο ή τον 
Αντιπρόεδρο και από δύο μέλη του Διοικητικού Συμβου¬ 
λίου, τα οποία εκλέγονται από το Διοικητικό Συμβούλιο με 
σχετική πλειοψηφία, η δε θητεία της ακολουθεί τη θητεία 
του Διοικητικού Συμβουλίου. 

Η εκλογή της Εκτελεστικής Επιτροπής γίνεται μόλις το 
Διοικητικό Συμβούλιο συγκροτηθεί σε σώμα και συνε¬ 
δριάσει, εκλέγεται δε και ένα αναπληρωματικό μέλος, το 
οποίο αναπληρώνει οποιοδήποτε από τα τακτικά μέλη 
όταν αυτό κωλύεται, απουσιάζει ή ελλείπει. 

2. Η Εκτελεστική Επιτροπή έχει τις ακόλουθες αρμοδιό¬ 
τητες: 

α) προετοιμάζει τις υποθέσεις αρμοδιότητας του Διοι¬ 
κητικού Συμβουλίου. 

β) καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση στο 
Διοικητικό Συμβούλιο. 

γ) αποφασίζει για την διάθεση των γραμμένων στον 
προϋπολογισμό του οργανισμού πιστώσεων. 

δ) καταρτίζει τις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

ε) αποφασίζει για την έγερση αγωγών, παραιτήσεων 
από αυτές ή για εξώδικο ή δικαστικό συμβιβασμό, καθώς 
και για την άσκηση ένδικων μέσων. 

στ) αποφασίζει για την υποβολή διοικητικών προσφυ¬ 
γών στις διοικητικές αρχές. 

ζ) ασκεί όσες αρμοδιότητες της μεταβιβάζει το Δ.Σ. 

Το Διοικητικό Συμβούλιο του Οργανισμού μπορεί με 
απόφαση του να μεταβιβάζει αρμοδιότητες του στην 
εκτελεστική επιτροπή, εκτός από τις εξής περιπτώσεις: 

α) τον κανονισμό των εργασιών του και των εργασιών 
της Εκτελεστικής Επιτροπής, καθώς και τον οργανισμό 
υπηρεσιών του ιδρύματος. 

β) τον προϋπολογισμό και τον απολογισμό του ιδρύμα¬ 
τος. 

γ) την απαλλοτρίωση ακινήτων, 
δ) το πρόγραμμα εκτελέσεων έργων και προμηθειών, 
ε) την πλήρωση τω κενών οργανικών θέσεων του ιδρύ¬ 
ματος. 

Ο Πρόεδρος μπορεί με απόφαση του να μεταβιβάσει 
ορισμένες από τις αρμοδιότητες του σε μέλος της εκτε¬ 
λεστικής επιτροπής ή στο Γ ενικό Διευθυντή, που προβλέ- 
πεται στον οργανισμό ή σε άλλο στέλεχος του προσωπι¬ 
κού του οργανισμού. 

Ο κανονισμός Εργασιώντης Ε.Ε. καταρτίζεται και ψηφί¬ 
ζεται από το Δ.Σ. 

Γ ιατηνΕ.Ε. απαιτείται η παρουσία όλων προκειμένου να 
συνεδριάσει και να λάβει αποφάσεις. 

Για τον έλεγχο των πράξεων του Δ.Σ. και της Ε.Ε. εφαρ¬ 
μόζονται οι διατάξεις του άρθρου 18 του Ν. 22/08/94 
όπως έχουν συμπληρωθεί με το άρθρο 13 παρ. 15,27 και 
34 του Ν. 2307/95 και το άρθρο 19 παρ. 6α, β του Ν. 
2344/95. 

Άρθρο 16 

Γ ενικός Διευθυντής 

1. Των υπηρεσιών του Οργανισμού προΐσταται ο Γενι¬ 
κός Διευθυντής, ο οποίος προσλαμβάνεται με σύμβαση 
εργασίας ιδιωτικού δικαίου, σύμφωνα με τις κείμενες δια¬ 
τάξεις. 

2. Ως προσόντα διορισμού στη θέση Διευθυντού ορίζο¬ 
νται: 

Πτυχίο ανώτατης σχολής της ημεδαπής ή ισότιμο πτυ¬ 
χίο αλλοδαπής σχολής, άρτια γνώση μίας τουλάχιστον ξέ¬ 
νης γλώσσας Αγγλικής, Γαλλικής ή Γερμανικής και κα¬ 
τάρτιση με επαρκή εμπειρία σε θέματα συναφή προς το 
σκοπό και τις δραστηριότητες του Οργανισμού. 

Άρθρο 17 

Αρμοδιότητες Γενικού Διευθυντού 

1. Ο Γενικός Διευθυντής του Ο.Π.Τ.Α.Π. είναι αρμόδιος 
κυρίως για: 

α) την εκπλήρωση του σκοπού για τον οποίο συστάθη- 
κε η Εταιρία 

β) την κατάρτιση του ετήσιου προγράμματος μελετών, 
κατασκευών και συντηρήσεων 
γ) την κατάρτιση των ετήσιων και πολυετών προγραμ¬ 
μάτων επενδύσεων και την υπόδειξη των εγκεκριμένων ή 
προτεινόμενων πηγών χρηματοδοτήσεως τους. 

δ) τη σύνταξη δύο τουλάχιστον μήνες πριν από την 
έναρξη κάθε οικονομικού έτους, του προϋπολογισμού 
εσόδων και εξόδων του Οργανισμού, καθώς και τη κα¬ 
τάρτιση των αναγκών αναμορφώσεων και τροποποιήσε¬ 
ων των προγραμμάτων και του προϋπολογισμού 
ε) τη σύνταξη του ετήσιου απολογισμού και του ισολο¬ 


γισμού του Οργανισμού εντός 3 μηνών από της λήξεως 
εκάστου οικονομικού έτους 

2. Επίσης ο Γενικός Διευθυντής ελέγχει και κατευθύνει 
την καθημερινή εργασία του Οργανισμού, ασκεί εποπτεία 
επί της διεξαγωγής των εργασιών κάθε υπηρεσίας του 
έχει τη διοίκηση του προσωπικού και εισηγείται προς το 
Διοικητικό Συμβούλιο του Οργανισμού επί: 

α) της αναθέσεως μελετών, εκτελέσεως έργων και προ¬ 
μηθειών κατά τις εκάστοτε ισχύουσες διατάξεις 

β) της αγοράς, εκποιήσεως, μισθώσεως ή εκμισθώσε- 
ως ακινήτων κινητών πραγμάτων 

γ) της έγερσης αγωγών, της ασκήσεως άλλων ενδίκων 
μέσων, ή παραιτήσεως από τούτων, ή της συνάψεως συμ¬ 
βιβασμού 

δ) της καταρτίσεως δανείων ή άλλων χρηματοδοτικών 
συμβάσεων 

ε) της συμμετοχής φυσικών ή νομικών προσώπων, ή ορ¬ 
γανισμών τοπικής αυτοδιοικήσεως ή οργανισμών κοινής 
ωφέλειας στη δαπάνη κατασκευής έργων, ως και επί των 
όρων μιας τέτοιας συμμετοχής 

3. Ο Γ ενικός Διευθυντής έχει την μέριμνα και την ευθύ¬ 
νη εκτελέσεωςτων αποφάσεωντου Δ.Σ. του Οργανισμού, 
μετέχει χωρίς ψήφο στις συνεδριάσεις του και εισηγείται 
τα θέματα της ημερήσιας διατάξεως. Στο Γ ενικό Διευθυ¬ 
ντή μπορεί να μεταβιβαστεί με τον οργανισμό εσωτερικής 
υπηρεσίας ή με ειδική απόφαση του Διοικητικού Συμβου¬ 
λίου και η αποφασιστική αρμοδιότητα για την εκτέλεση 
συνήθους φύσεως έργων ή προμηθειών και για την ανά¬ 
ληψη υποχρεώσεων, εφόσον η ολική δαπάνη δεν υπερ¬ 
βαίνει τις 1.000.000 δραχμές. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 18 

Ο οργανισμός θα χρησιμοποιεί σφραγίδα που κυκλικά 
θα φέρει χαραγμένες τις λέξεις «ΟΡΓΑΝΙΣΜΟΣ ΠΟΛΙ¬ 
ΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΠΕΛΛΑΣ» - 
Ο.Π.Τ.Α.Π. 

Άρθρο 19 

Επικουρικώς εφαρμοστέες διατάξεις 

1. Για κάθε θέμα που δεν προβλέπεται από την παρού¬ 
σα απόφαση, εφαρμόζονται κατ’ αναλογία οι σχετικές 
διατάξεις που ρυθμίζουν αντίστοιχα θέματα για τις Νο¬ 
μαρχιακές Αυτοδιοικήσεις αν τέτοιες δεν υπάρχουν οι 
διατάξεις περί Δημοτικών και Κοινοτικών νομικών προσώ¬ 
πων δημοσίου δικαίου. 

Άρθρο 20 

Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσίευσης της στην Εφημερίδα της Κυβερνήσεως 
σύμφωνα με το άρθρο 74 παρ. 2 του Π.Δ. 30/1996 «Κώδι¬ 
κας Νομαρχιακής Αυτοδιοικήσεως». 

Από τις διατάξεις αυτής της απόφασης προκαλείται δα¬ 
πάνη ύψους 20.000.000 δρχ. εις βάρος της Νομαρχιακής 
Αυτοδιοίκησης Ν. Πέλλας. 

Έδεσσα, 3 Οκτωβρίου 2000 

Ο Πρόεδρος του Ν.Σ. 

ΙΟΡΔΑΝΗΣ ΤΣΟΜΠΑΣΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




